Når dinitrogenoksid varmes opp til cirka 300 °C deler molekylet seg til oksygen og nitrogen. Ved injeksjon av dinitrogenoksid i en forbrenningsmotor, betyr det at mer oksygen er tilgjengelig under forbrenningen. Fordi det nå finnes mer oksygen, kan det injiseres mer drivstoff, slik at den samme motoren nå produserer mer kraft. Lystgassinjeksjon er en av de enkleste metodene for å øke effekten i en bensinmotor.